நூல் ஆத்திசூடி யமர்ந்த தேவரை யேத்தி யேத்தித் தொழுவோம் யாமே. என்பது ஆத்தி புஷ்பத்தை முடிந்துகொண்டிருக்கிற பரமேசுவரருடைய புத்திரரான விக்கின விநாயக தேவரைத் துதித்துத் தோத்திரம் பண்ணி இரு கையினாலும், கூப்பித்தொழுது நமஸ்கரித்தேன் என்றவாறு. 1. அறஞ்செய விரும்பு என்றது தருமத்தைச் செய்யவே நினை. தருமத்தைச் செய்யவே இம்மைக்குக் கீர்த்தியும், புகழும் மறுமைக்குச் சொர்க்காதி போகமும் மெய்ஞ்ஞான வழிபாடும் கொடுக்கும். ஆதலால், உலகத்தின்கண் மனித செனனமெடு்த்தால் இல்லறத்திலிருந்து கொண்டு தருமத்தைச் செய்யவேணும் என்பதாம். "அறத்தினூஉங் காக்கமு மில்லை யதனை மறத்திலி னூங்கி்ல்லைக் கேடு" (அறன் வலியுறுத்தல், குறள்:32)